open-index/open-wikipedia-markdown huggingface dataset:
Minu väike poni: Sõprus on imeline

**"Minu väike poni: sõprus on imeline"** (inglise keeles "My Little Pony: Friendship Is Magic") on Hasbro "Minu väike poni" frantsiisil põhinev Lauren Fausti animasari. Sarja esmaesitus toimus 10. oktoobril 2010 Hasbro telekanalil The Hub, mida tuntakse nüüd nime all Discover Family. Animasari kestis üheksa hooaega ning lõppes 12. oktoobril 2019. aastal. Sarjale viidatakse tihti ka kui 4 generatsioonile (G4) "Minu väike poni" frantsiisist. 

Sarja süžee keskendub peategelase Videvikusära teekonnale, mil ta avastab enda jaoks sõpruse tähtsust. Tähtsateks tegelasteks on seejuures Videvikusära sõbrad Õunarüüp, Roosa Pirukas, Võbelus, Vikerkaaresööst (Vikerkaar, inglise k. Rainbow Dash) ja Haruldus.

## Viited
Jääk (matemaatika)

**Jääk** on jagajast väiksem arv, mille lahutamine jagatavast muudab viimase jagaja kordseks. Jääk on lahutamatu osa **täisarvulisest jagamisest**, kus tulemus koosneb kahest osast: **jagatisest** ja **jäägist**.

Naturaalarvude jagamisel arvud kas jaguvad täpselt või tekib jagamisel jääk. Naturaalarvude jagamisel on võimalik kasutada jaguvuse tunnuseid, et eelnevalt hinnata, kas tekib jääk või mitte.

Jagamise jäägi mõiste on keskne mitmetes matemaatika valdkondades, näiteks:

* Aritmeetika: lihtsad jagamisülesanded koolimatemaatikas.
* Modulaararitmeetika: kasutatakse jäägi mõistet, näiteks a mod b = r.
* Krüptograafia: jääkide arvutus on oluline paljudes algoritmides.
* Algoritmid ja programmeerimine: jäägi arvutamine aitab määrata tingimusi (nt paaris/paaritu arv)
Nt: a) 35 : 4 = 8 ja jääk on 3

b) 17 : 5 = 3 ja jääk on 2

c) 10 : 2 = 5 ja jääk on 0

## Viited
Quesadilla

**Quesadilla** on Mehhiko päritolu toit, mis koosneb tortillast, mis on täidetud juustuga, lisatud võib olla liha või muid täidiseid, ning on siis praetud.

## Vaata ka
* Tex-mex

## Viited
Nacho'd

**Nacho'd** on Mehhiko päritolu toit, mis koosneb tortillakrõpsudest, mis on kaetud juustukastega ning hakkliha, köögiviljade või muuga.

## Vaata ka
* Tex-mex

## Viited
Grigori Paro

**Grigori Paro** (Parro) (1834  Kavastu vald Tartu kreis – 14. oktoober 1873 Kalli)  oli eesti õigeusu vaimulik.

Grigori Paro sündis  Tartumaal Kavastu vallas, õppis Riia Vaimulikus Koolis ja Riia Vaimulikus Seminaris 1847–1857 ja omandas köster-kooliõpetaja kutse.  Töötas 1857–1860 Riia Vaimulikus Seminaris eesti keele õpetajana.

Pühitseti diakoniks 14.09.1860  ja preestriks 21.09.1860. aastal.

Teenis preestrina 21. septembrist – 25. oktoobrini 1860  Ilmjärve Jumalailmumise koguduses ja Kalli Ristija Johannese koguduses 25. oktoobrist 1860-14. oktoobrini 1873 .

Preester Grigori Paro/Parro suri Kallis 1873. aastal ja on matud Kalli kalmistule.

## Viited
Metulodontia nivea

***Metulodontia nivea*** on pilvikulaadsete seltsi kuuluv liik seeni.

Seen kasvab nii leht- kui okaspuude lamatüvedel alaküljel.

## Välislingid
* ''Metulodontia nivea'' andmebaasis eElurikkus
Kuldõieline krookus

**Kuldõieline krookus** (*Crocus chrysanthus*) on Eestis hästi tuntud ja peamiselt kasvatatav krookuseliik.

## Välislingid
* Kuldõieline krookus andmebaasis eElurikkus
Pabradė polügoon

**Kindral Silvestras Žukauskase polügoon** (leedu keeles *Generolo Silvestro Žukausko poligonas*) on Leedu kaitseväe polügoon Leedu idaosas Pabradė lähedal.

Polügooni pindala on 17 514 ha. Polügoon rajati 1904. aastal.

## Viited
Amelia Maggia

**Amelia Maggia** (21. detsember 1897 Ameerika Ühendriigid – 12. september 1922 Ameerika Ühendriigid) oli üks esimesi United States Radium Corporationi töötajaid, kes suri raadiumimürgituse tagajärjel. 

Amelia kasvas üles Orange'is, New Jerseys Itaalia immigrantide peres. Tal oli seitse õde: Louise, Clara, Albina, Mollie, Quinta, Irma ja Josephine. Amelia vanemad olid Valerio Maggia (1860–1936) ja Antoinette Manzoni Maggia (1865–1916).

## Raadiumitüdrukud

Raadiumitüdrukud olid naised, kes haigestusid kiiritustõppe, kuna puutusid pidevalt kokku radioaktiivse raadiumvärviga. Need juhtumid esinesid peamiselt kolmes United States Radium Corporationi tehases: üks New Jerseys Orange'is 1917. aastal, teine Ottawas, Illinoisis 1920. aastate alguses ja kolmas Connecticuti osariigis Waterburys, samuti 1920. aastatel. Tööandja ei informeerinud neid sellest, et kasutatav radioluminestsentne värv on eriti mürgine. Naistel soovitati kellade ja instrumentide sihverplaate maalides kasutada tehnikat, mida nimetati "osutamiseks". Pintsli otsa niisutati suus, et see säilitaks oma teravuse. Töötajad kasutasid tehnikat sadu kordi päevas ning nende kehasse sattus sel moel eluohtlikes kogustes raadiumi. Paljude naiste tervis halvenes, kuid esialgu ei osatud tehases töötamist sellega seostada.

## Amelia lugu

1917. aastal alustas Amelia tööd USA Radium Corporationi tehases, mis asus New Jerseys Orange'is. Kollektiivis oli enam kui sada naist ning kõigi ülesandeks oli raadiumvärviga kellade sihverplaatidele numbrite maalimine. Esialgu ei aimanud ohtu keegi, kuid hiljem hakkasid töötajad märkama terviseprobleeme nagu väsimus ja hambavalu.

1921. aastal hakkas Amelia tundma tugevat valu suus ja lõuapiirkonnas, lisaks hakkasid tema hambad lagunema. Peale ühe hamba eemaldamist märgati, et protseduurist jäänud auk suu limaskestas ei parane. See viitas tõsisemale probleemile.

1922. aasta jaanuaris, kogedes ikka tugevat valu liigestes ja lõualuus, pöördus Amelia teise arsti poole. Tal oli diagnoositud reuma, kuid hambaarst Dr. Joseph P. Knef tuvastas, et Amelia lõualuu on muutunud pudedaks ja suu limaskest veritseb. Palju surnud luukudet tuli eemaldada. Nekroosi tõttu tuli Amelia lõualuu lõpuks eemaldada.

Amelial diagnoositi süüfilis, kuid ravi ei toonud leevendust. Tema seisund halvenes kiiresti ning teda tabas tugev aneemia. Lõualuu nekroos hakkas levima ka teistele näopiirkonna luudele. Amelia suri 12. septembril 1922. aastal 25-aastaselt. Surma põhjuseks loeti süüfilise põhjustatud haavandiline stomatiit, kuid see oli tegelikult raadiumimürgituse tagajärg.

## Viited
Lea Gabral

**Lea Gabral** (sünninimi **Lea Reitel**; sündinud 12. oktoobril 1946 Tallinnas) on eesti muusik ja helilooja.

Lea Gabral alustas klaveriõpinguid Tallinna Laste Muusikakoolis õpetaja Ülev Saare juures, lõpetas Tallinna Muusikakeskkooli 1965. aastal ning Tallinna Riikliku Konservatooriumi 1970. aastal prof. Lilian Semperi klaveriklassis. 

Aastatel 1970–2013 töötas ta Tallinna Balletikoolis kontsertmeistri ja klaveriõpetajana.

Lea Gabral on laulnud ansamblis Collage (1965–1975), Tallinna Kammerkooris (1982–1987), kammerkooris Crede (1986–2006), EELK Tallinna Kaarli koguduse kontsertkooris (1995–2018). Solistina on ta esinenud projektis "Kadunud ehted", kontsertidel Eesti kirikutes koos organist Külli Eriksoniga. 

Heliloomingut hakkas kirjutama 1996. aastal, põhiosa sellest moodustavad klaveripalad ning koori -ja soololaulud. 

## Isiklikku
Lea Gabrali isa oli skulptor Kalju Reitel. Lea Gabrali abikaasa on pedagoogikateadlane Hans Gabral.

## Looming

* "Sa südames nüüd pane kõik küünlad põlema" (2000) 
* "Ave Maria" (2005) 
* "Mälumaastikul õitsevad meelespead" (2006) 
* "Lävel" (2009) 
* "Ma leian Sind lilles" (2010) 
* "Hetk" (2013) 
* "Tähemõrsja" (2020) 
* Paolo Bernardi "Assonanze" Roma, 2024 
* Agata Holdyk & Daarien Jack "Beyond the Glass Ceiling" Katowice, 2024

## Liikmesus
* Eesti Heliloojate Liidu liige 
* Eesti Esitajate Liidu liige
* Eesti Autorite Ühingu liige
* Eesti Kirikumuusika Liidu liige
* Eesti Klaveriõpetajate Ühingu liige

## Saavutused
* Laulukonkurss "Vooremaa 2000" I koht 
* Jõululaulude konkurss 2003 III koht 
* Muinasjutulise muusika konkurss 2005 I koht

## Viited


## Välislingid
* Biograafia, teoste loetelu ja helinäited Eesti Muusika Infokeskuses
* Lea Gabral, Eesti Heliloojate Liit
* Ansambel Collage esitles uut albumit, Sirp, 17. detsember 2014
* Erkki Tero. Austusavaldus stiiliülesele legendile, Sirp, 14. september 2018
* Džäss-folkprojekt "Kadunud Ehted": Bandcamp; Soundcloud
Jean-Yves Raimbaud

**Jean-Yves Stephane Marcel Raimbaud**  (27. veebruar 1958 – 28. juuni 1998) oli prantsuse animaator ja stsenarist. 

## Karjäär
1975. aastal liitus Raimbaud Jean Chalopini loodud toonase animatsioonistuudioga nimega DIC Entertainment. See oli stuudio, kus ta alustas animafilmide tegemisega.

1986. aastal lõi Raimbaud oma stuudio Jingle koos Christian Massoniga (reklaamijuht ja produtsent). Stuudios loodi sarjad nagu Spartakus, Sun Beneath the Meri ja Rahan. Aasta hiljem paistis ettevõte silma selliste produktsioonidega nagu Mimi Cracra (A2), Walter Melon (Canal+) ja Les Enfants de la Liberté (FR3). 1988. aastal tootis Jingle sarja Manu koos karikaturist Frank Margeriniga. 1993. aastal sattus stuudio Jingle pankrotti.

Selleks ajaks oli Raimbaud juba tuntud ning Gaumont Film Company palkas ta taaselustama animafilme Asterix ja Lucky Luke, mis olid valminud 1970. aastatel. Samal ajal lõi ta animasarja Väikesed nõiad. 

Ta oli enim tuntud animasarja Oggy ja prussakad loojana, mis debüteeris ametlikult postuumselt 6. septembril 1998 telekanalil France 3. Samuti lõi ta koos Philippe Traversatiga animatsioonisarja Space Goofs, mille esimest ja teist hooaega produtseerisid Gaumont Multimedia ja Xilam.

## Viited
Aleksandr Stoletov

**Aleksandr Stoletov** (Алекса́ндр Григо́рьевич Столе́тов; 10. august (vkj. 29. juuli) 1839 Vladimir – 27. mai (vkj. 15. mai) 1896 Moskva) oli vene füüsik, elektrotehnika rajaja ja Moskva ülikooli professor. 

## Elukäik
Kaitses doktoritöö 1872. aastal. 1873. aastast töötas Moskva Ülikoolis (MSU) professorina. 

Pärast ülikooli lõpetamist sai temast tunnustatud Venemaa esindaja teaduses. 

## Saavutused teaduses
Tema peamised saavutused seisnevad ferromagnetismi uuringute alustamises ning välise fotoelektrilise efekti seaduste ja põhimõtete avastamises. 

### Magnetismis (1871–1872)
* Näitas esimesena, et magnetvälja suurenemisega raua magnetiline tundlikus alguses kasvab, siis langeb. 
* Mõõtmised ferromagneetikute magnetilisest läbitavusest, tuntud kui Stoletovi kõver.
* Töötas välja kaks uut meetodit erinevate materjalide magnetiliste omaduste mõõtmiseks .

### Fotoefektis (1888–1891)
* Uuris välimist fotoelektrilist efekti, avaldas tulemusi oma töödes. 
* Avastas otsese proportsionaalsuse valguse intensiivsuse ja vastava fotoindutseeritud voolu vahel (Stoletovi seadus). 
* Avastas Stoletovi konstandi, mis määrab elektrivoolu intensiivsuse ja gaasirõhu suhte maksimaalse voolu all.
* Ehitas välimise fotoelektrilise efekti põhjal esimese päikesepatarei ja hindas fotoelektrilise voolu reaktsiooniaega.
* Avastas päikesepatareide tundlikkuse vähenemise ajaga (päikesepatareide väsimine).
* Töötas välja kvantitatiivsed meetodid fotoelektrilise efekti uurimiseks.

## Väljaanded
Stoletovi olulisemad teadustööd ja väljaannete teemad:

* Sur une méthode pour déterminer le rapport des unités électromagnétiques et électrostatiques;
* Kõrvutamise elektrist;
* Kehade kriitilisest seisundist (4 artiklit);
* Aktinoelektrilised uuringud;
* Eeter ja elekter;
* Essee gaasialaste teadmiste arendamise kohta;
* Sissejuhatus akustikasse ja optikasse.

## Viited
Uraaniühing

**Uraaniühing** on 1939.-1945. aastal Saksamaal toimunud tuumaenergia programm, tuntud ka kui ***Uranverein*** või ***Uranprojekt***. 

## Esimene Uraaniühing

Enne sõjategevuse algust oli Saksamaa tuumauuringute esirinnas. 1938. aasta detsembris avastasid Otto Hahn ja tema assistent Fritz Strassmann Kaiser Wilhelmi Instiduudis esimese raskete elementide tuumalõhustamise. Varsti pärast seda, 1939. aastal, esitas Austria-Rootsi füüsik Lise Meitner teooria ja tõestas, et uraani tuum oli lõhustunud, andes sellele protsessile nime "lõhustumine". Sel hetkel oli selge, et ahelreaktsioon võib vabastada tohutul hulgal energiat.

Erich Schumann, Saksa armee relvaagentuuri (Heereswaffenamt, HWA) uurimisosakonna juhataja, andis oma meeskonnale ülesande koguda tuumalõhustumise kohta käivaid publikatsioone ja teha koostööd tuumafüüsika instituutidega. 1939. aastal teavitas Göttingeni ülikooli füüsik Wilhelm Hanle koos Georg Joosiga Saksa teadusministeeriumi tuumaenergia potentsiaalist, mis julgustas HWA-d uurima selle sõjalisi võimalusi. Selle tulemusel moodustati 1939. aastal Esimene Uraaniühing (*Uranverein*), et uurida tuumalõhustumise rakendusi. Rühma töö lõpetati vaid pärast kolme kuud, kui kolm teadlast pidid sõjaväeteenistusse minema.

## Teine Uraaniühing

Teine Uraaniühing loodi 1939. aasta septembris, kuu aega pärast esimese lõppu, ning töötas kuni teise maailmasõja lõpuni 1945. aastal. Rühmas oli palju märkimisväärseid nimesid, sealhulgas Werner Heisenberg, Carl Friedrich von Weizsäcker, Otto Hahn ja teised.  Teine Uraaniühing jagunes kolmeks peamiseks uurimisvaldkonnaks: *[[Uranmaschine]]* ehk tuumareaktori loomise katse, uraani ja raske vee tootmise arendamine ning uraani isotoopide eraldamise uurimine. 

Projekt polnud edukas. Võrreldes USA Manhattani projektiga oli Saksamaa tuumaenergia projektil väga väike eelarve, samuti ka oluliselt vähem tööjõudu. Uurimisvaldkonnad töötasid eraldiseisvates fraktsioonides ning infovahetus oli puudulik.

## Viited


## Välislingid
German nuclear program during World War II
Moncloa palee

**Moncloa palee** (hispaania keeles *Palacio de la Moncloa*), tuntud ka kui **La Moncloa**, on Hispaania valitsuse presidendi (hispaania keeles *Presidente del Gobierno*) ehk Hispaania peaministri ametlik elu- ja töökoht. See asub Madridis Moncloa-Aravaca linnaosas Puerta de Hierro avenüül. See on olnud peaministri ametlik residents alates 1977. aastast, mil Adolfo Suárez kolis Villamejori paleest La Moncloasse.

Moncloa palee on osa Moncloa kompleksist, mis hõlmab 16 hoonet, punkrit ja haiglat. Selles kompleksis asuvad ka asepeaministri büroo, peaministri kantselei, peaministri personaliülema kantselei ja pressibüroo. Samuti toimuvad kompleksis iganädalased ministrite nõukogu koosolekud.

Hispaanias kasutatakse „Moncloat” mõnikord keskvalitsuse metonüümina.

## Viited
Hispaania peaminister

**Hispaania peaminister** (ametlikult *valitsuse esimees*, hispaania keeles *presidente del Gobierno*) on Hispaania valitsusjuht. 

Peaminister nimetab valitsuse ministrid ja juhib ministrite nõukogu. Ta määrab valitsuse poliitika ja koordineerib valitsuskabineti liikmete tegevust. Samuti nõustab ta Hispaania monarhi tema kuninglike õiguste teostamisel.

Peaministri ameti täpne tekkeaeg pole teada, kuna amet on läbi ajaloo kujunenud selliseks, nagu see on tänapäeval. Esmakordselt ilmneb peaministri roll (tollal nimetati riigisekretäriks) ministrite nõukogu esimehena kuningas Ferdinand VII 1824. aasta kuninglikus dekreedis. Peaministri amet praegusel kujul loodi Juan Carlos I valitsemisajal, 1978. aasta põhiseadusega, mis määratleb peaministri põhiseaduslikud volitused ja rolli, samuti selle, kuidas peaminister ametisse astub ja ametist tagandatakse ning kuidas toimub suhtlus peaministri ja parlamendi vahel.

Kui peaminister ametist vabastatakse, esitab monarh uue kandidaadi usaldushääletuseks parlamendi alamkojale. Ametlikult valib ja nimetab alamkoda peaministri, kuid praktikas on peaminister enamasti parlamendi suurima partei juht. Peaministri ametlikuks residentsiks ja kontoriks on Moncloa palee Madridis.

Alates 2. juunist 2018 on Hispaania peaminister Pedro Sánchez.

## Viited
Põõsas-tuliürt

**Põõsas-tuliürt** (*Phlomis fruticosa*) on rohttaimede ja poolpõõsaste liik huulõieliste sugukonnas.

## Välislingid
* Põõsas-tuliürt andmebaasis eElurikkus
SCRAM

**SCRAM** *(safety control rod axe man)* on ahelreaktsiooni peatamine avariiolukordades või avarii kahtluse korral tuumajaamades. See on turvasüsteem, mis on loodud tuumareaktori kiireks ja automaatseks seiskamiseks hädaolukorras. SCRAM käivitub, kui tuumajaamas tekib mingi probleem või viga, mis võib muuta reaktori ohtlikuks. Sellega välditakse reaktori ülekuumenemist ja muid tõsiseid probleeme.

## Ajalugu
Akronüümi SCRAM (safety control rod axe man) pakkus välja maailma esimese tuumajaama ehitamist juhtinud Enrico Fermi. Chicago ülikooli Stagg Fieldi väljakule ehitatud tuumareaktori südamikus oli köie külge seotud juhtvarras. Selle kõrval seisis mees kirvega, kelle ülesandeks oli probleemi ilmnedes kirvega tross läbi lõigata. Vardad kukuksid gravitatsiooni toimel reaktori südamikku ning peataks reaktori töö, lahendades ohuolukorra.

## Tähtsus
SCRAM-süsteem on tuumajaamades ohutuse tagamiseks ülimalt oluline. See lahendus on ette nähtud kasutamiseks äärmuslikes hädaolukordades, kus reaktor vajab kiiret seiskamist, et vältida potentsiaalselt katastroofilisi tagajärgi. Reaktori turvasüsteemide hulgas on SCRAM üks kõige tähtsamaid ja usaldusväärsemaid komponente.
Kuna tuumajaamade töö on väga keerukas ja igasugune talitlushäire võib olla ohtlik, siis on SCRAM-i mehhanism mõeldud selleks, et tagada kiire reageerimine ja vähendada võimalikke kahjusid.

## Tööpõhimõte
Tuumareaktoris kasutatakse kontrollvarraste (kontrollkõrgu) süsteemi, et reguleerida tuumakütuse ahelreaktsioone ja hoida neid kontrolli all. Need vardad sisaldavad tavaliselt spetsiaalseid aineid (nt boori), kuhu neelduvad vabad neutronid. See aeglustab tuumalõhustumise protsessi.

Kui tuumajaamas tekib hädaolukord, näiteks süsteemi rike, mis võib põhjustada reaktori ülekuumenemist või muid ohtlikke olukordi, aktiveeritakse SCRAM. Kui SCRAM on käivitunud, langetatakse kontrollvardad kiiresti reaktori tuuma. See protsess on kiire ja suudab efektiivselt peatada tuumafissiooni, lõpetades tuumareaktori tegevuse.

Pärast SCRAM-i kasutamist analüüsitakse juhtunut, tuvastatakse probleemi tekkepõhjus ning viiakse läbi vajalikke muudatusi. 

## Viited
Hispaania põhiseadus

**Hispaania põhiseadus** (hispaania keeles: *Constitución Española*) on Hispaania Kuningriigi põhiseadus. See võeti vastu 1978. aastal pärast selle kinnitamist põhiseaduse referendumil ning kujutab endast Hispaania demokraatiale ülemineku kulminatsiooni.

Kehtiva põhiseaduse koostas 1977. aastal moodustatud Põhiseaduse Assamblee. Hispaanias on olnud kümneid põhiseadusi ja põhiseadusega sarnaseid dokumente, kuid see on "esimene, mida ei koostanud üks partei, vaid kujutas endast kõigi suuremate parteide vahel saavutatud kompromissi". Kuningas Juan Carlos I kiitis selle heaks 27. detsembril, enne selle avaldamist Hispaania valitsuse väljaandes *Boletín Oficial del Estados*, millega see jõustus. Uue põhiseaduse vastuvõtmisega tunnistati kehtetuks riigi eelmine põhiseadus ning kõik varem kehtinud seadused, mis olid uue põhiseadusega vastuolus.

Hispaania 1978. aasta põhiseadust on pärast selle avaldamist muudetud kolm korda. Esimese muudatusega anti Euroopa Liidu kodanikele õigus kandideerida ja hääletada kohalikel valimistel. 2011. aastal võeti vastu teine põhiseaduse muudatus, millega kehtestati eelarve tasakaalu nõue ning kolmanda muudatusega muudeti sõnastust puudega inimeste suhtes.

## Viited
Fritz London

**Fritz Wolfgang London** (7. märts 1900 Breslau – 30. märts 1954 Durham, Põhja-Carolina) oli Saksamaal sündinud füüsik, kes andis olulise panuse kvantkeemiasse ning makroskoopiliste kvantnähtuste (nagu ülijuhtivus ja ülivoolavus teooriatesse.  

## Elulugu
Fritz London sündis 1900. aastal Breslaus (tänapäeva Wroclaw Poolas) matemaatikaprofessor Franz Londoni ja Luise Londoni pojana. Ta õppis filosoofiat ja füüsikat Frankfurdi, Bonni ja Müncheni ülikoolides, omandades doktorikraadi Müncheni Ülikoolis 1921. aastal. Peagi tajus ta edusamme füüsikas ning otsustas pühenduda selle uurimisele. Ta töötas Münchenis ja Zürichis selliste väljapaistvate füüsikute nagu Max Born, Arnold Sommerfeld ja Erwin Schrödinger juhendamisel. 1933. aastal, kui Saksamaal tuli võimule natsionaalsotsialistlik režiim, kaotas London juudi päritolu tõttu oma ametikoha Berliini
Ülikoolis ning emigreerus. Ta läks esmalt Inglismaale, seejärel töötas Prantsusmaal ning 1939. aastal siirdus ta Ameerika Ühendriikidesse. Seal töötas ta algul Duke'i Ülikoolis keemiaprofessorina, 1949. aastast lisaks sellele ka füüsikaprofessorina.
1953. aastal sai ta Lorentzi medali ning oli esimene Ameerika kodanik, kes selle medali on saanud.  

Ta suri 1954. aastal Durhamis.  
## Panus teadusse
1927. aastal töötas Fritz London koos Walter Heitleriga välja kvantkeemilise teooria kovalentse sideme kohta, kasutades Schrödingeri võrrandit vesinikmolekuli jaoks. Seda peetakse esimeseks edukaks kvantmehaaniliseks seletuseks keemilise sideme olemuse kohta. 

London uuris ka molekulidevahelisi nõrku dispersioonijõude, mida hakati tema järgi kutsuma Londoni dispersioonijõududeks. Need jõud on Van der Waalsi jõudude alamliik ja mängivad olulist rolli keemias ja bioloogias, eriti nanotehnoloogias. 

1935. aastal töötas Fritz London koos oma venna Heinz Londoniga välja Londoni võrrandid, mis kirjeldavad ülijuhtiva aine elektromagnetilisi omadusi ja seletavad Meissneri efekti – nähtust, mille käigus ülijuhtiv materjal tõrjub välja magnetvälja. Londoni vendade tööd panid aluse kaasaegsele ülijuhtivuse teooriale. 

1938. aastal pakkus London välja heelium-4 ülivoolavuse teoreetilise seletuse, mis seostas selle Bose-Einsteini kondensatsiooniga. Hilisemad katsed kinnitasid Londoni ideid, aidates mõista kvantmehaaniliste efektide makroskoopilisi ilminguid madalatel temperatuuridel.  

London ennustas ka pöörleva ülijuhi magnetilist momenti, mida nimetatakse Londoni momendiks. See teoreetiline ennustus kinnitati hiljem ja on oluline ka kosmoseuuringutes, näiteks Gravity Probe B eksperimendis. 

## Tunnustus ja pärand

Londoni mälestuseks ja austuse avaldamiseks korraldatakse Duke'i Ülikoolis iga aasta mälestusloenguid väljapaistvate füüsikute ja keemikute poolt. 
1957. aastal loodi Fritz Londoni mälestusauhind, mis antakse välja iga kolme aasta tagant. 

London ise on pälvinud 1953. aastal Lorentzi medali. 

## Isiklikku
Fritz London oli abielus maalikunstnik Edith Londoniga. Neil oli kaks last: poeg Frank ja tütar Rose. 
## Viited
L'Abergement-de-Varey

**L'Abergement-de-Varey** on vald Prantsusmaa kesk-idaosas Aini departemangu keskosas.

Vald asub Bugey looduspiirkonna piiril, Pont-d'Ainist mitte kaugel. Seda läbib üleriigiline matkarada GR 59. See asub mäenõlval, millel toodetakse veini mis omab Bugey-Cerdoni veinide kontrollitud päritolu tunnistust.

Vallas on tema asukoha tõttu mäestikuline kliima. Aastatel 1971–2000 oli aasta keskmine temperatuur 10,5 °C.

Euroopa biofüüsikalise maakasutuse andmebaasi Corine Land Cover (CLC) andmetel iseloomustab valla maakasutust metsade ja poolloodusliku keskkonna tähtsus (2018. aastal 64,8%), mis on identne 1990. aasta omaga. Detailne jaotus 2018. aastal on järgmine: metsa (64,8%), rohumaad (32,2%), heterogeensed põllumaad (3,1%)

L'Abergement-de-Vareyd on esmamainitud paavst Aleksander III 1169. aasta bullas *Villa que dicitur l'Arbergementum Sanctis Johannis* või *Villa que appellatur Labergementum*. Järgnevalt *l'Albertgiment* 1212 ja 1288, ning *Albergamentum* aastal 1288.

Muistses arpitaani keeles tähendas Abergement territooriumi, mille isand andis iga-aastase tasu eest oma vasallile või alamale. Olgu ta siis talupoeg või mitte. See pikaajaline rendimeetod oli mõeldud maa puhastamise ja põllumajanduse arengu soodustamiseks.

Aini departemangus on võimalik leida neli valda, mis kannavad sellist nime, tüüpiline vaid Juura mäestiku ja seda ümbritsevale piirkonnale. Need on lisaks käesolevale veel Le Petit-Abergement, Le Grand-Abergement, L'Abergement-Clémenciat. Tundub, et see viitab 11.–15. sajandil asunikele tehtud põllumajanduslikele kontsessioonidele.

Vallas asub ka veel

*Sainte-Madeleine'i (Püha Magdaleena) kirik, neoromaani stiilis 19. sajandist.
*Vastupanu monument (veebruar 1944).

## Viited
Tuliürt

**Tuliürt** (*Phlomis*) on rohttaimede ja poolpõõsaste perekond huulõieliste sugukonnas.

## Liike
**Phlomis fruticosa* – põõsas-tuliürt
**Phlomis italica* – baleaari tuliürt
**Phlomis pungens* – torkav tuliürt
**Phlomis russeliana* – süüria tuliürt

## Välislingid
* Tuliürt andmebaasis eElurikkus
Ernest Marsden

**Ernest Marsden** (19. veebruar 1889 – 15. detsember 1970) oli Briti ja Uus-Meremaa füüsik.

## Elulugu
Ernest Marsden oli Phoebe Holdeni ja Thomas Marsdeni poeg. Tema eriline andekus avaldus juba esimestes klassides, hiljem võitis ta stipendiume Kuninganna Elizabethi gümnaasiumis Blackburnis ja seejärel Manchesteri Ülikoolis. 

1907. aastal tutvus Marsden ülikoolis Ernest Rutherfordiga ja huvitus radioaktiivsusest. 

1908. aastal hakkasid Marsden ja Hans Geiger Rutherfordi juhtimisel läbi viima kuldlehe eksperimenti, mille põhjal esitas Rutherford oma aatomimudeli. 

Marsden lõpetas 1909. aastal ülikooli bakalaureusekraadiga ning sai Londoni Ülikoolis füüsikalektori ametikoha. Peagi naasis ta Rutherfordi laborisse ja pärast Geigeri lahkumist 1912. aastal sai Rutherfordi uurimisassistendiks. Koos oma õpilastega uuris Marsden uut aatomifüüsika valdkonda, mille uuringute eest pälvis ta 1914. aastal doktorikraadi. Marsden määrati Rutherfordi soovitusel aastal 1915 Uus-Meremaa Wellingtoni Victoria Ülikooli kolledži füüsikaprofessoriks. Samal aastal astus ta Wellingtoni filosoofiaseltsi, kus rääkis heeliumi- ja vesinikuspektritest ning elektrijuhtivuse elektronteooriast.

Esimese maailmasõja ajal teenis Ernest Marsden Prantsusmaal Kuninglike inseneride korpuse heliluure üksuses ning teda autasustati teenetemärgiga Military Cross.

1920. aastal valiti Marsden Uus-Meremaa uue teadus- ja tööstusuuringute osakonna haridusdirektori abiks ja 1926. aastal sekretäriks. Ta algatas mitu projekti ja aitas kaasa haridusreformidele.

## Isiklikku
4. augustil 1913 abiellus Marsden algkooliõpetaja Margaret Sutcliffe'iga Rishtonis ja rajas kodu Manchesteri. Neil sündisid  poeg ja tütar. Kaks aastat pärast Margareti surma abiellus Marsden Joyce Winifred Chote'iga.

## Mälestuse jäädvustamine
Marsden Fund asutati Uus-Meremaal 1994. aastal alusuuringute rahastamiseks.

Tema järgi on nimetatud üks Massey Ülikooli auditoorium.

## Viited
Oliver Riedel

**Oliver "Ollie" Riedel** (sündinud 11. aprillil 1971) on saksa muusik. Ta on *[[industrial metal]]*-bändi Rammstein bassist.
Zeit (singel)

**"Zeit"** on ansambli Rammstein singel, mis ilmus 2022. aasta märtsis. See on esimene singel albumilt "Zeit". 

## Laulud
#"Zeit" – 5:21
#"Zeit" (RMX by Ólafur Arnalds)	 – 3:54
#"Zeit" (RMX by Robot Koch) – 4:43
Breaking the Habit

**"Breaking the Habit"** on ansambli Linkin Park singel, mis ilmus 2004. aasta juunis. See on viies ja ühtlasi viimane singel albumilt Meteora.

## Laulud
#"Breaking the Habit" – 3:16
#"Crawling" (Live) – 3:30
#"Breaking the Habit" (Video) – 3:16
Kivistö

**Kivistö** on Vantaa linnaosa. See asub maantee 3 (E12) ääres Klaukkalast umbes 10 kilomeetrit lõuna pool.

2023. aasta avati Kivistös kaubanduskeskus Kivis.

## Viited
Voldemar Oras

**Voldemar Oras** (ka **Voldemar Orras**) (29. september 1885 Tallinn – ?) oli Eesti poliitik. 

1918. aasta Eesti Asutava Kogu valimiste ajal oli Voldemar Oras keskkomisjoni liige, Tallinna Tööliste ja Soldatite Saadikute Nõukogu poolt. 

Voldemar Oras oli I Riigikogu liige, alates 11. novembrist 1921. Ta asendas riigikogus Johann Andersoni.

## Viited
Val Kilmer

**Val Edward Kilmer** (31. detsember 1959 Los Angeles – 1. aprill 2025 Los Angeles) oli Ameerika Ühendriikide näitleja.

## Välislingid
*
Phragmotrichum chailletii

***Phragmotrichum chailletii*** on kottseente liik.

See esineb mahakukkunud kuusekäbidel.

## Välislingid
* ''Phragmotrichum chailletii''' andmebaasis eElurikkus
Phragmotrichum

***Phragmotrichum*** on kottseente perekond.

## Liike
**[[Phragmotrichum chailletii]]*

## Välislingid
* ''Phragmotrichum'' andmebaasis eElurikkus
Karl Tael

**Karl Tael** (eestindamiseni **Karl Doll**; 18. märts 1894, Tallinn – 7. märts 1975, Tallinn) oli Eesti kunstnik ja graveerija.

Aastatel 1912–1915 õppis ta A. Bode graveerimistöökojas Tallinnas.

Tael töötas graveerimismeistrina Riigi Trükikojas, kus kavandas ja graveeris muuhulgas Eesti Vabariigi rahatähti ja postmarke. Tema graveeritud on Konstantin Pätsi näopildiga postmarkide seeria. 1949–1957 oli ta õppejõud Eesti Riikliku Kunstiinstituudi metallehistöö kateedris.

Fotode järgi tegi ta sarja vaselõikes gravüüre Eesti ärkamisaja kultuuritegelastest (Friedrich Reinhold Kreutzwald, Friedrich Robert Faehlmann, Lydia Koidula jt).

Näitustel osales Tael alates 1930. aastatest. 1964. aastal oli tal Tallinna Kunstihoones isikunäitus.

## Viited

## Välislingid
* Karl Tael EKABL-is
* "Tallinna motiiv. 1935", Haus Galerii, 2020
* "Karl Tael (1894-1975). "Maastik"", E-Kunstisalong, 2010
* "Tael, Karl (1894 – 1975). "Portrait of Gustav Suits". (1971)", RIOS Art Gallery
* "Karl Tael "Nõukogude palee. Kreml, Moskva" 1940-ndad", Art Keller
* "Karl Tael. "Lydia Koidula"", EKM Digitaalkogu
Pärnu Kreiskool

**Pärnu Kreiskool**, ka  Pärnu kõrgemaks kreiskool, oli aastatel 1804–1864 Pärnus tegutsenud kreiskool.

Pärnus asutati 1790. aastal Pärnu linnakool, mis 1805. aastal reorganiseeriti saksa õppekeelega kreiskooliks.

1802. aastal loodi Venemaa Rahvahariduse Ministeerium ja korraldati ümber kogu Venemaa keisririigi haridussüsteem. Ministeerium töötas välja uued koolikorralduse alused ja 5. novembril 1804 kinnitatud ülikoolidele alluvate õppeasutuste põhimäärus nägid ette igas kubermangulinnas ja maakonnalinnas, maakonna- ehk kreiskooli asutamise.

1820. aastal kinnitatud Tartu Keiserlikule Ülikoolile alluvate õppeasutuste statuut kaotas ühtluskooli põhimõtte ja sätestas seisuslikud koolid. Kreiskoolide ülesanne ei olnud enam õpilaste gümnaasiumi astumiseks ettevalmistamine, vaid tehnilise ja kaubandusliku hariduse andmine. Kreiskooli õppeaega lühendati: 3-klassilised koolid muutusid 2-klassiliseks ning 2-klassilised 1-klassilisteks. Pärnu ja Kuressaare kreiskoolis asutati lisaks põhiklassidele kolmas klass (selecta) nende jaoks, kes tahtsid edasi õppida gümnaasiumis. 

Pärnu Kreiskoolis õpetasid:  1815–1837 Johann Friedrich Sommer (Suve Jaan) (1777–1851).

Pärnu Kreiskoolis õppisid: Emil Moritz Metzler  (1820–1902), Mihkel Kampmaa (1867–1943), Hans Leesment (1873–1944).

1840. aastal muudeti õppeasutus täiendava klassi lisamisega Pärnu kõrgemaks kreiskooliks, kus töötasid 2 vene-, 1 prantsuse-, 1 kreeka-, 1 saksa keele ja 1 usuõpetuse õpetaja. 1864. aastal muudeti 6. klassiliseks gümnaasiumiks ja 1865. aastal aga täielikuks Pärnu progümnaasiumiks. 1891. aastal anti õppeasutusele avaliku gümnaasiumi õigused ning kandis aastatel 1891–1918 nimetust Pärnu keiser Aleksander I gümnaasium.
## Vaata ka
*Pärnu Ühisgümnaasium

## Viited
Ausländer

**"Ausländer"** on ansambli Rammstein singel, mis ilmus 2019. aasta mais. See on kolmas singel albumilt "Rammstein". 

## Laulud
**CD**
#"Ausländer" – 3:51
#"Radio" – 4:37
#"Ausländer" (RMX by R3hab) – 3:49
#"Ausländer" (RMX by Felix Jaehn) – 3:27
#"Radio" (RMX by Twocolors) – 5:00
Madridi ülikool

**Madridi Ülikool** võib viidata järgmisele ülikoolile:
* Madridi Complutense Ülikool, avalik teadusülikool, mida ajalooliselt nimetatakse *Universidad de Madrid*-iks
* Madridi Autonoomne Ülikool, asutatud 1968
* Madridi Polütehniline Ülikool, loodud 1971. aastal mitme inseneeria- ja arhitektuurikooli liitmisel
* Carlos III Madridi Ülikool, asutatud 1989
* Madridi Euroopa Ülikool, 1995. aastal asutatud eraülikool
Kauai o'o

**Kauai o'o** (*Moho braccatus*) on väljasurnud linnuliik, o'olaste
sugukonna (*Mohoidae*) o'o perekonna (*Moho*) viimane esindaja. Endeemse liigina elas laululind Kauai saarel Hawaii osariigis. Havai keeles on linnu nimetus ***ʻōʻō ʻāʻā***.

## Pesitsemine

Nüüdseks on perekond välja surnud. 1890. aastate lõpuni pesitses linnuliik tavaliselt saare subtroopilistes metsades, 20. sajandi algusest hakkasid linnuliigi esindajad drastiliselt välja surema. 1981. aastaks märgati elus olevatena vaid kahte isendit, kes olid paarilised. Iwa orkaani järel ei tuvastatud emaslindu enam ealeski. Isaslindu nähti viimasena aastal 1985, viimatine aruanne tema linnulaulust pärineb aastast 1987. Hilisemate uuringute käigus ei ole liiki enam registreeritud (Sheila Conant 1998).

## Väljasuremise põhjused
Liigi väljasuremise põhjuste hulka kuuluvad röövloomade nagu Polüneesia roti, kuldmangusti ja kodusea sissetoomine Hawaii saartele. Lisaks jäid lindudele saatuslikuks pistesääsklaste levitatavad haigused ning inimtegevus ja looduslike elupaikade hävitamine.

## Vaata ka
*Hawaii o'o (†)
*Kioea (†)
*Maui o'o (†)
*Oahu o'o (†)

## Viited
Fränk

**"Fränk"** on Tõnis Pilli esimene täispikk mängufilm, mis esilinastus 18. märtsil 2025. aastal Tallinnas kinos Apollo Solaris.  

Filmi kogus kinos 112&nbsp;104 vaatajat, millega see oli vaadatavuselt teine film 2025. aastal. Ühtlasi oli see 2025. aasta vaadatuim Eesti film ning 21. sajandil esilinastunud Eesti filmide seas vaadatavuselt 12. kohal.

## Filmist
Filmis kujutatakse ühe lastekamba tegemisi nii nagu see oli 21. sajandi esimesel kümnendil ükskõik millises Eesti väikelinnas. Lapsed ropendavad, tarvitavad alkoholi, nuusutavad liimi, kaklevad ja teevad palju muudki, mis on lapsevanematele ikka ja jälle muret valmistanud.

Peategelane on katkisest perest pärit Paul, kes asub ajutiselt elama võõrasse linna, kus ta üritab ennast kehtestada, kuid teeb järjest valesid otsuseid. Tema vältimatut allakäiku takistab aga üks kummaline, kuid südamlik puudega mees. Film võimaldab kaasa elada noorte kasvamise võludele ja valudele, armastusele ja vägivallale, põlvest-põlve päritud traumadele jne. Film näitab vaatajale, et sarnaselt halvale käitumisele on ka hea käitumine õpitav. Peategelane leiab kaastunde mitte ainult nimitegelases, vaid pea kõigis inimestes, kelle ta enda uuest elukeskkonnast leiab. 

## Osatäitjad
* Paul – Derek Leheste
* Frank – Oskar Seeman
* Jasper – Tõru Kannimäe
* Tanel – Oliver Kõvask
* Juss – Jaan Sander Välimäe
* Vinni – Matias Kosemets
* Karl – Oskar Almann
* Taits – Kristjan Uru Reinman
* Mikk – Ats Gregor Kasin
* Ervin – Rasmus Vaikmets
* Aivar – Märt Pius
* Jane – Katariina Tamm
* Katja – Jekaterina Linnamäe
* Jarko – Priit Võigemast
* Tiina – Tiina Tauraite
* Priit – Märt Avandi
* Jussi ema – Mari-Liis Lill
ja teised.

## Viited

## Välislingid
* Fränk andmebaasis IMDb.
* "Fränki" noored peaosalised: enda ümber tuleb õiged inimesed leida. eeter.err.ee, 22. märts 2025.
* Joonas Lass. "Fränk" on ood kõigile väikestele asulatele, mis Tallinnast kaugemale jäävad. kultuur.err.ee, 26. märts 2025.
Ernst Kruuda

**Ernst Kruuda** (28. september 1903 Saadjärve vald – 24. jaanuar 1974 Tartu) oli Eesti laulja (bariton). 
Eesti NSV Teatriühingu liige (1951). 
Hugo Kruuda vend. Isa vallakirjutaja, ema majahoidja.

Lõpetas 1933 Tartu Kõrgema Muusikakooli (Angelina Mahotina klass). Oli 1925–74 Vanemuise laulja ja draamanäitleja. 1940-1974 ooperi ja operetisolist.

## Viited

## Välislingid
* MUUSIKALINE TUND. Vanemuine enne ja nüüd. I
Rohevöödik

**Rohevöödik** (*Calonarius prasinus*), vanasti roheline limaloorik (*Phlegmacium prasinum*)on šampinjonilaadsete seltsi vöödikuliste sugukonda kuuluv liik seeni.

## Viited

## Välislingid
* Rohevöödik andmebaasis eElurikkus
Väike tupplehik

**Väike tupplehik** (*Volvariella media*), vanasti keskne loorik (*Volvaria media*), on kandseente hulka kuuluv seeneliik.

## Viited

## Välislingid
* Väike tupplehik andmebaasis eElurikkus
Cortinarius cephalixus

***Cortinarius cephalixus***, vanasti terajas limaloorik (*Phlegmacium cephalixus*),  on šampinjonilaadsete seltsi vöödikuliste sugukonda kuuluv liik seeni.

## Välislingid
* ''Cortinarius cephalixus'' andmebaasis eElurikkus

## Viited
Madridi Autonoomne Ülikool

**Madridi Autonoomne Ülikool** (hispaania keeles *Universidad Autónoma de Madrid*; **UAM**), üldtuntud kui *la Autónoma*, on Hispaania avalik-õiguslik ülikool, mis asub Hispaanias Madridis. 

Ülikool asutati kuningliku dekreediga 1968. aastal. UAM on Hispaania paremuselt kolmas ülikool ning on üks prestiižsemaid ülikoole Euroopas. Ülikooli tuntumate vilistlaste hulka kuuluvad kõik Hispaania Ülemkohtu ja Hispaania Põhiseaduskohtu presidendid ning praegune Hispaania kuningas Felipe VI, kes on ülikooli lõpetanud õigusteaduse erialal.

Ülikooli peamine ülikoolilinnak, Cantoblanco, asub 260 hektaril Madridi ümbruses. Cantoblancos toimub enamik ülikooli õppetööst.

## Viited
Zealot Sporting

**Zealot Sporting** on Eesti jalgpalliklubi, mis loodi 2024. aastal Eesti Ärijuhtimise Kõrgkooli (EBS) projekti raames. Klubi eesmärk on luua innovatiivne ja nooruslik jalgpalliorganisatsioon.

## Nimetus
Zealot Sporting asutati EBS-i üliõpilaste algatusel 2024. aastal, pakkudes värske vaate jalgpallile ja klubide loomisele. Klubi nimi "Zealot" (eesti keeles "tulihingeline") peegeldab pühendumust ja kirge, mida meeskond jagab. Klubi logo, mis kujutab endast purje- ja tormist merd, on inspireeritud Smilersi laulust "Seilan 7 Merd", millel põhineb ka klubi moto: "Vahel kerge, vahel karm. Vahel vaikus, vahel torm."

## Tulemused
Zealot Sporting alustas esimest jalgpallihooarga 2024. aastal Eesti jalgpalli kolmandas liigas. Kodumänge peeti Keilas kunstmurustaadionil, ja klubi mängis oma esimesel hooajal lääne/lõuna suunas. 2024. aasta hooaeg lõppes Zealot Sportingul kolmanda kohaga, mis tagas neile tõusu teise liigasse B tasemele järgmiseks hooajaks.

Eelneval hooajal tegi Zealot Sporting endale nime Tipneri karikal, kus kohtusid Viljandi Tulevikuga, mille kaotas 2-1.
Iwa (orkaan)

**Iwa orkaan**, millele määrati nimi havaikeelsest nimetusest fregattlindlastele (*ʻiwa*), leidis Vaiksel ookeanil aset 19.–25. novembrini 1982.

Hawaii osariigis oli see tollal enneolematute mõõtmete, tagajärgede, kaotuste ja kuludega katastroof. Tsükloneid võimendas samal aastal toimunud El Niño.

Orkaan tabas enim saari Niihau, Kauai ja Oahu. Tuuleiilide kiirus võis ületada 160 km/h ning ookeani lained võisid kõrguda üle 9 m. Tuhandeid elanikke evakueeriti, kellest umbes 500 jäi koduta, 4 inimest hukkus. Hävinuid hooneid oli kokku üle 2300.

## Vaata ka
*1982. aasta orkaanide hooaeg Vaiksel ookeanil

## Viited
Ankurtürn

**Ankurtürn** (*Colletia*) on türnpuuliste sugukonda kuuluv taimeperekond.

## Liike
**Colletia hystrix* – astel-ankurtürn
**Colletia paradoxa* – tavatu ankurtürn

## Välislingid
* Ankurtürn andmebaasis eElurikkus
Astel-ankurtürn

**Astel-ankurtürn** (*Colletia hystrix*) on türnpuuliste sugukonda kuuluv taimeliik.

## Välislingid
* Astel-ankurtürn andmebaasis eElurikkus
Ümaralehine alpikann

**Ümaralehine alpikann** (*Cyclamen coum*) on nurmenukuliste sugukonda alpikanni perekonda kuuluv mitmeaastane rohttaim.

## Välislingid
* Ümaralehine alpikann andmebaasis eElurikkus
Goya auhind

**Goya auhind** on Hispaania peamine filmiauhind. Auhindu annab välja Hispaania Kinematograafiakunstide ja Teaduste Akadeemia.

Esimene auhinnatseremoonia toimus 17. märtsil 1987 Madridis Lope de Vega teatris. Pärast seda on tseremooniaid peetud veel ka Barcelonas, Sevillas, Málagas, Valencias, Valladolidis ja Granadas.

Auhinna võitja pälvib Hispaania maalikunstnikku Francisco de Goyat kujutava väikese pronksbüsti.

## Auhinnakategooriad
2025. aastal jagati välja auhind 28 kategoorias. Lisaks antakse välja eriauhind elutöö eest ja alates 2022. aastast rahvusvaheline Goya auhind.

* Parim film
* Parim lavastaja
* Parim meespeaosatäitja
* Parim naispeaosatäitja
* Parim algupärane stsenaarium
* Parim kohandatud stsenaarium
* Parim uus lavastaja
* Parim meeskõrvalosatäitja
* Parim naiskõrvalosatäitja
* Parim uus meesnäitleja

* Parim uus naisnäitleja
* Parim produktsiooni juhtimine
* Parim operaatoritöö
* Parim montaaž
* Parim muusika
* Parim laul
* Parim kunstnikutöö
* Parim kostüümidisain
* Parim jumestus ja soeng

* Parim heli
* Parimad eriefektid
* Parim animafilm
* Parim lühianimafilm
* Parim lühidokumentaalfilm
* Parim lühimängufilm
* Parim Euroopa film
* Parim dokumentaalfilm
* Parim Iberoameerika film

## Rekordeid
* Enim auhindu – "Meri minu sees" ("Mar adentro"), mis võitis 2005. aastal 14 auhinda
* Enim nominatsioone – "Hea boss" ("El buen patrón"), mis kandideeris 2022. aastal auhinnale 20 kategoorias

## Vaata ka
*César
*Oscar

## Välislingid
* https://www.premiosgoya.com/
Lisette (laev)

**Lisette** on kalapaadist ümber ehitatud Eesti purjelaev-ketš, mida kasutatakse peamiselt huvi- ja lõbusõitudeks. 

## Ajalugu
Laev, mida algselt kutsuti "lestalaevaks", valmis 2010-2015. aastail Hiiumaal vana Transportnaja motolodka tüüpi puust traalpaadi kere baasil. Traalpaadi pardatähis oli MMA-015. Suur osa vanast kerest vahetati töö käigus välja.

## Kirjeldus
Andmed:
* Pikkus: 15,3 m
* Laius: 3,4 m
* Süvis: 1,6 m
* Veeväljasurve: u 19 tonni (maksimaalne)
* Purjepind 91 m²

## Vaata ka

* HiiuIngel

## Välislingid
* Halulaev.ee: Lisette
HiiuIngel

**HiiuIngel** on Hiiumaal ehitatud traditsioonilises stiilis Eesti purjelaev-kaljas, mida kasutatakse õppe-, huvi- ja lõbusõitudeks. 

## Ajalugu
Laeva projekteeris laevaehitusinsener Enn Metsar. Ehitamise korraldas ja laeva hakkas haldama MTÜ Halulaev. Laeva ehitust alustati sümboolselt 27. veebruaril 2010, kui Kärdla kesklinnas langetati 120-aastane sobiv lehis emapuuks ning toodi avalikkuse ette laeva joonised. Tegelik töö algas umbes aasta hiljem. Laev ehitati valmis Hiiumaal Suursadamas. Veeskamine toimus 18. septembril 2017. Laev ristiti aga 16. septembril kuival maal, kuna sel päeval veeskamine tehnilistel põhjustel ebaõnnestus. Hiiuingli õnnistas pastor Jaanus Jalakas. Laeva kodusadamaks sai Kärdla. Laev sai pärast taageldamist purjetamisvalmis 2018. aastal.

8. oktoobril 2022 sattus HiiuIngel Soomes Suomenlinna lähedal eskaadrisõidu ajal madalikule, kuid tõmmati poole tunni pärast Soome teenistuslaevade abiga tagasi vabasse vette ja jätkas teekonda.

2024. aasta suvel osales HiiuIngel maailma suurimal purjelaevade regatil Tall Ships Races; see oli esimene Eesti lipu all sellel regatil seilanud puulaev. HiiuIngel lõpetas võistluse omasuguste laevade seas kolmanda kohaga.

## Ehitus
### Kirjeldus
Laeva puust kere on ehitatud tänapäevale omaselt sirgema tekiga (ajalooliselt olid kered-tekid kaarjamad) ja teravama vööriga. 

Laeva taglas on üldiselt traditsioonilises 20. sajandi alguse kaljase stiilis. Laeval on kaheksa purje: fliiger, väliskliiver, sisekliiver, fokktaaksel, fokk-kahvelpuri, fokktopsel, grootkahvelpuri ja groottopsel. Purjepind on kuni 140 m².

### Andmed
* Pikkus: 16,75 m
* Laius 5,05 m
* Süvis 1,25 m
* Kõrgus: 12,6 m
* Meeskond: 10 inimest, sh 4 või 5 põhiliiget ja vastavalt 6 või 5 õppurit
* Reisijaid: 12 in (lühisõidul)

## Vaata ka

* Alar 
* Lisette (laev)
* Ain Tähiste

## Viited

## Välislingid
* Halulaev.ee
Aprill 2025

**Aprill 2025**, kroonika.

2025. aasta aprill algas teisipäeval ja lõppes 30 ööpäeva hiljem kolmapäeval.

## [[1. aprill]]
*Kennedy Kosmosekeskusest startis Fram2 nelja kosmoseturistiga pardal.

## [[2. aprill]]
*USA president Donald Trump kehtestas üldise tollimaksu 10-protsendise baastariifiga kogu maailmale. Euroopa Liidu kaupadele hakkas kehtima 20-protsendine tollimaks.

## [[3. aprill]]
*Iisraeli peaminister Binyamin Netanyahu saabus riigivisiidile Budapesti, kuigi Rahvusvaheline Kriminaalkohus, mille liige Ungari on, oli välja andnud tema vahistamismääruse. Ungari peaminister Viktor Orbán teatas, et Ungari lahkub Rahvusvahelisest Kriminaalkohtust.

## [[8. aprill]]
*Dominikaani Vabariigi pealinnas Santo Domingos varises kokku ööklubi katus. Hukkus vähemalt 231 inimest.

## [[13. aprill]]
*2025. aasta raketirünnak Sumõle

## [[15. aprill]]
*Venemaa sissetung Ukrainasse: öösel tabas Kurskit Ukraina droonirünnak.

## [[20. aprill]]
*Shahīd Rajāī sadama plahvatus Iraanis

## [[28. aprill]]
*Kanadas toimusid föderaalvalimised.

## Viited
Jean-Noël Barrot

**Jean-Noël Barrot** (sündinud 13. mail 1983 Pariisis) on Prantsuse majandusteadlane ja poliitik, 21. septembrist 2024 Prantsusmaa Euroopa asjade ja välisminister. 

Barrot oli 8. veebruarist 2024 kuni 21. septembrini 2024 Prantsusmaa Euroopa asjade minister, 2022–2024 Élisabeth Borne'i valitsuses digitaalse ülemineku ja telekommunikatsiooni minister. Ta on erakonna Demokraatlik Liikumine liige.

## Elulugu
Ta sündis 1983. aastal Pariisi VII ringkonnas poliitik Jacques Barrot’ pojana.

Ta õppis Henri-IV lütseumis ja lõpetas aastal 2007 magistrina ja aastal 2013 doktorandina HEC Parisi, seejärel lõpetas ta Pariisi Poliitikauuringute Instituudi ja Pariisi Majanduskooli (mõlemad aastal 2008).

Aastal 2013 sai ta Massachusettsi Tehnoloogiainstituudi *Sloan School of Management*'i teaduriks. Aastal 2017 sai tast HEC Parisi abiprofessor.

Aastal 2017 sai tast Rahvuskogu liige.

4. juulist 2022 kuni 11. jaanuarini 2024 oli ta Élisabeth Borne'i valitsuse digitaalse ülemineku ja telekommunikatsiooni minister. 8. veebruarist 2024 kuni 21. septembrini 2024 Prantsusmaa Euroopa asjade minister. 21. septembrist 2024 on ta Prantsusmaa Euroopa asjade ja välisminister.
Oxia Planum

**Oxia Planum** on 200 km laiune savine tasandik, mis asub Marsi ekvaatori lähedal Chryse Planitia idapiiril. Tasandik paikneb tasandikust kirdes asuva Mawrth Vallise ja edelas asuva Ares Vallise vahel.

Rahvusvaheline Astronoomiaunioon kinnitas Oxia Planumi nime 2019. aastal.

Oxia Planum on valitud ESA kulguri Rosalind Franklini maandumispaigaks.

## Viited
Tartu Saksa Perekonnaajaloo Uurimise Selts

**Tartu Saksa Perekonnaajaloo Uurimise Selts**  (saksa k. *Dorpater deutsche genealogische Gesellschaft, Dorpater Deutsche Genealogische Gesellschaft*) oli aastatel 1926–1940 Tartus Põhja-Liivimaa saksa perekondade ajaloo uurimise ja sellealaste materjalide kogumisega tegelenud selts

Tartu Saksa Perekonnaajaloo Uurimise Selts asutati 7. oktoobril 1926 ja suleti 30. oktoobril 1940 ENSV Rahvakomissaride Nõukogu poolt 9. oktoobril 1940. 1939. aastal oli seltsil 45 liiget ja 5 auliiget.

TSPUS kogus genealoogilisi andmeid, koostas koguduste meetrikaraamatute põhjal saksa rahvusest isikute kohta kartoteegi, kogus ka andmeid aastatel 1917–1920 hukkunud sakslaste kohta, koostas tellimustöödena perekonna-ajalugusid jne. Ajalooarhiivi EAA 1850 fondis on kogutud materjalid: nt. perekond Gützlaffi (Johann Gutslaff, Eberhard Gutsleff vanem, Eberhard Gutsleff, Heinrich Gutsleff, Johann Christoph Gutsleff), Knorre, Kupfferi, Pauckeri, Stenbocki, Wrangelli ja Wulfi ajalugu (1908–1937); aadlike nimekirjad koos genealoogiliste andmetega (1928); Kuressaare (1786), Pärnu (1618–1889), Tallinna (1624–1690) ja Limbaži (1800) linnakodanike nimekirjad, väljavõtted arhiividest saksa rahvusest kodanike kohta: genealoogilised märkmed Eesti (1722–1938), Läti (1661–1896), Moskva Peeter-Pauli (1803–1912) ja Peterburi (1732–1892) koguduste kirikuraamatuist; Riia koguduste kirikuraamatuist tehtud väljavõtete tähestikuline register (1891); väljavõtted Pilistvere kihelkonna saksa rahvusest elanike hingeloendeist (1782–1811); tähestikuline register Tartu linna elanike hingeloendist (1816); väljavõtted Saaremaa vakuraamatuist saksa rahvusest elanike kohta (1731), väljavõtted Liivimaa aadlimatriklist ja Liivimaa rüütelkonna arhiivist (1625–1919), kirikuraamatute ja genealoogiliste allikmaterjalide registrid (1657–1928).

Seltsil olid suhted sarnaste seltsidega Saksamaal, Hollandis, Soomes, Šveitsis, Austrias, Lätis, Poolas ja Skandinaaviamaades. Ainelist toetust saadi Saksa vähemusrahvuse kultuuromavalitsuselt.

Seltsi algatusel hakkas Tartus 1930. aastal ilmuma Läti ja Eestimaa Kirjanduse Ühingu genealoogiasektsioon seltside ühine ajakiri Baltische Familiengeschichtliche Mitteilungen, mida toimetas Tartus Wilhelm von Maydell. Ümberasumise tõttu ilmus 9. aastakäigu viimane number (Schlußheft) tagantjärele juunis 1941 Posenis.

## Viited